
— Bunbdiìrasig Frenines, 


Gan y diweddar Mr. Rees Lewis (Ap Tydfil), 
Argraffydd, Merthyr. 

)UW! cadw ar bob awr 
Frenhines Prydain Fawr. 
Mewn hawddaf hynt: 
Cylchyna'i gorsedd fry, 
A'th ofal tadol, fu 
Yn dŵr a chadarn dy 
I'w thadau gynt. 


Blodeued tangnef gwir 


A chariad yn y tir 
Fel llysiau gardd: 
Rhag gloes gelynion gwlad, 
Mewn heddwch a mwynhâd, 
Amddiffyn di, O Dad! 
Victoria hardd. 


Aed gwirioneddau Iôr 
Ar led o fôr i fôr, 
Yn nyddiau hon: 
Udganer yn ei hoes 
Am Grist ac Iawn ei groes, 
Ei lef a'i ingawl loes, 
Drwy'r ddaear gron. 





